Diari Oficial de la Generalitat Valenciana


Sumari del DOGV 9698, del 05-10-2023 (2023/10630)

Extracte de la Resolució de 29 de setembre de 2023, del director general de LABORA Servei Valencià d'Ocupació i Formació, per la qual es convoquen les subvencions públiques destinades a la creació o el manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9698

Data del DOGV
:   05-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10313


Data del document
:   02-10-2023

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 29 de setembre de 2023, del director general de LABORA Servei Valencià d'Ocupació i Formació, per la qual es convoquen les subvencions públiques destinades a la creació o el manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació per a l'exercici 2023. [2023/10444]  
   
  
  
BDNS (identif.): 719236.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/719236)  
  
Primer. Entitats beneficiàries  
Podran ser entitats beneficiàries de les ajudes convocades mitjançant la present resolució, els centres especials d'ocupació inscrits en el registre de CEO de la Comunitat Valenciana, que desenvolupen la seua activitat a la Comunitat Valenciana i que complisquen amb els requisits establits en l'ordre per la qual s'estableixen les bases reguladores i en la normativa aplicable.  
  
Segon. Objecte  
Aquesta convocatòria té per objecte promoure i facilitar la inserció laboral de persones amb diversitat funcional o discapacitat en CEO, en l'àmbit de la Comunitat Valenciana, mitjançant la creació o manteniment de les unitats de suport a l'activitat professional, d'acord amb el que s'estableix en la normativa aplicable, segons el que es disposa en la disposició addicional primera de l'ordre per la qual s'estableixen les bases reguladores, i resulten subvencionables en 2023 les contractacions, pròrrogues, transformacions de contractes temporals en indefinits i/o ampliacions de jornada del personal amb diversitat funcional severa, produïdes amb anterioritat a la data de publicació en el DOGV de la present resolució de convocatòria.  
  
Tercer. Bases reguladores  
Ordre 13/2018, de 31 d'agost, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades a la creació o el manteniment de les unitats de suport a l'activitat professional, com a mesura de foment de l'ocupació per a la inserció de persones amb diversitat funcional o discapacitat en centres especials d'ocupació (DOGV 8377, 06.09.2018).  
  
Quart. Quantia  
La quantia de les subvencions s'estableix com a màxim en 1.200 euros anuals per cada persona treballadora amb el tipus i grau de diversitat funcional o discapacitat indicats en el punt 1 de l'article 11 de l'ordre per la qual s'estableixen les bases reguladores, contractats per temps indefinit o mitjançant un contracte temporal de duració igual o superior a sis mesos, i a jornada completa.  
Aquesta subvenció es reduirà de manera proporcional en funció de la jornada i de la duració dels contractes del personal amb diversitat funcional o discapacitat severa, sempre que la jornada supose, com a mínim, la meitat de la jornada habitual de l'empresa.  
La subvenció es destinarà a finançar costos salarials i de Seguretat Social corresponents a les nòmines de gener a desembre de l'exercici corresponent en cada convocatòria anual, incloses dues pagues extraordinàries o prorrateig d'aquestes, derivats de la contractació indefinida del personal integrant de les unitats de suport a l'activitat professional en els CEO, per al desenvolupament de les funcions descrites en el reial decret que les crea.  
  
  
  
Cinqué. Termini de presentació de sol·licituds  
Les sol·licituds d'ajudes hauran de presentar-se en el termini de deu dies hàbils, comptadors a partir de l'endemà de la publicació de la present resolució de convocatòria en el DOGV.  
  
Sisé. Compatibilitat amb el mercat comú  
Les ajudes regulades en l'ordre per la qual s'estableixen les bases, són compatibles amb el mercat comú, ja que es regeixen pel Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat de funcionament de la Unió Europea (DOUE L187, de 26.06.2014), modificat pel Reglament (UE) 2017/1084 de la Comissió, de 14 de juny de 2017 (DOUE L 156 de 20.6.2017); també modificat pel Reglament (UE) 2020/972 de la Comissió, de 2 de juliol de 2020 (DOUE L 215/3, 07.07.2020); pel Reglament (UE) núm. 2021/1237 de la Comissió, de 23 de juliol de 2021 (DOUE L 270 de 29.07.2021), i pel Reglament (UE) 2023/1315 de la Comissió, de 23 de juny de 2023 (DOUE L 167 de 30.06.2023), pel qual, entre altres modificacions, es prorroga la vigència del Reglament (UE) 651/2014 fins al 31 de desembre de 2026, i concretament per l'article 34, com a ajudes per a compensar els costos addicionals de l'ocupació de treballadors/treballadores amb diversitat funcional, sempre que la quantitat de l'ajuda no supere el 100 % dels costos subvencionables; es consideren com a tals els regulats en l'article 34 del reglament esmentat, i han sigut comunicades a la Comissió Europea que ha registrat aquesta comunicació amb el número d'assumpte SA.52899 i la pròrroga del règim d'ajudes amb el número SA. 59173.  
  
  
València, 2 d'octubre de 2023. El director general de LABORA Servei Valencià d'Ocupació i Formació: Antonio Galvañ Diez.